polyglot-tagger/wikipedia-language-snippets-filtered huggingface dataset:
ತನ್ನ ಮುಖ್ಯ ಕಾರ್ಯಾಚರಣೆಯ ಜೊತೆಗೆ, ಹಲವಾರು ಅಂಗಸಂಸ್ಥೆಗಳನ್ನು ಲುಫ್ಥಾನ್ಸ ಹೊಂದಿದೆ. ಅವುಗಳೆಂದರೆ:
ಏರ್‌ ಡೊಲೊಮಿಟಿ: ಇದೊಂದು ವಿಮಾನಯಾನ ಸಂಸ್ಥೆಯಾಗಿದ್ದು, ಇಟಲಿಯ ರೊಂಚಿ ಡೆಯ್‌ ಲೆಗಿಯೊನಾರಿ ಎಂಬಲ್ಲಿ ತನ್ನ ಕೇಂದ್ರ ಕಾರ್ಯಾಲಯವನ್ನು ಹೊಂದಿದೆ; ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಆಸ್ಟ್ರಿಯನ್‌ ಏರ್‌ಲೈನ್ಸ್‌‌: ಇದು ಆಸ್ಟ್ರಿಯಾದ ರಾಷ್ಟ್ರೀಯ ವಿಮಾನಯಾನ ಸಂಸ್ಥೆಯಾಗಿದ್ದು, ಆಸ್ಟ್ರಿಯಾದ ಷ್ವೆಚಾಟ್‌ ಎಂಬಲ್ಲಿ ತನ್ನ ಮೂಲವನ್ನು ಹೊಂದಿದೆ; ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಇದು ಯ ಒಂದು ವಿಮಾನಯಾನ ಸಂಸ್ಥೆಯಾಗಿದ್ದು, ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಎಡೆಲ್ವಿಸ್‌ ಏರ್: ಇದು ಸ್ವಿಸ್‌ ಇಂಟರ್‌ನ್ಯಾಷನಲ್‌‌ನ ಬಾಡಿಗೆ ಹಾರಾಟದ ಅಂಗವಾಗಿದೆ.
ಯುರೋವಿಂಗ್ಸ್‌‌: ಇದೊಂದು ಪ್ರಾದೇಶಿಕ ಸಾಗಣೆ ಸಂಸ್ಥೆಯಾಗಿದ್ದು, ಇದರ 49% ನಷ್ಟು ಪಾಲನ್ನು ಲುಫ್ಥಾನ್ಸ ಹೊಂದಿದೆ.
ಜರ್ಮನ್‌ವಿಂಗ್ಸ್‌‌: ಇದು ಯುರೋವಿಂಗ್ಸ್‌‌ನ ಒಂದು ಹಿಂದಿನ ಕಡಿಮೆ-ವೆಚ್ಚದ ಅಂಗಸಂಸ್ಥೆಯಾಗಿದ್ದು, ಈಗ ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಜೇಡ್‌ ಕಾರ್ಗೋ ಇಂಟರ್‌ನ್ಯಾಷನಲ್: ಇದನ್ನು 2004ರ ಅಕ್ಟೋಬರ್‌ನಲ್ಲಿ ಸ್ಥಾಪಿಸಲಾಯಿತು. ಇದರಲ್ಲಿ ಲುಫ್ಥಾನ್ಸ ಕಾರ್ಗೋ 25%ನಷ್ಟು ಪಾಲನ್ನು ಹೊಂದಿದೆ. ಇದರ ಸಹ-ಮಾಲೀಕತ್ವವನ್ನು ಶೆನ್‌ಝೆನ್‌ ಏರ್‌‌ಲೈನ್ಸ್‌‌ ಹೊಂದಿದ್ದು, ಇದರ ಪಾಲು 51%ನಷ್ಟಿದೆ. ಇನ್ನುಳಿದಂತೆ, ಜರ್ಮನ್‌ ಸರ್ಕಾರಿ-ಸ್ವಾಮ್ಯದ ಬ್ಯಾಂಕ್‌ನ ಒಂದು ಅಂಗಸಂಸ್ಥೆಯಾಗಿರುವ – ಡ್ಯೂಷೆ ಇನ್ವೆಸ್ಟಿಷನ್ಸ್‌‌- ಅಂಡ್‌ ಎಂಟ್ವಿಕ್‌‌ಲಂಗ್ಸ್‌ಜೆಸೆಲ್‌ಷಾಫ್ಟ್‌‌ 24%ನಷ್ಟು ಪಾಲನ್ನು ಹೊಂದಿದೆ. ಏಷ್ಯಾ ಖಂಡದೊಳಗಿನ ಸೇವೆಗಳೊಂದಿಗೆ ಇದು ತನ್ನ ಕಾರ್ಯಾಚರಣೆಗಳನ್ನು 2005ರ ಮಾರ್ಚ್‌ನಲ್ಲಿ ಪ್ರಾರಂಭಿಸಿತು. ಇದು ಚೀನಾದಲ್ಲಿರುವ ವಿದೇಶಿ ಒಡೆತನದೊಂದಿಗಿನ ಮೊದಲ ಸರಕು ವಿಮಾನಯಾನ ಸಂಸ್ಥೆಯಾಗಿದೆ.
ಜೆಟ್‌ಬ್ಲೂ ಏರ್‌ವೇಸ್‌: ಈ ವಿಮಾನಯಾನ ಸಂಸ್ಥೆಯ ಕೇಂದ್ರ ಕಾರ್ಯಾಲಯವು ನ್ಯೂಯಾರ್ಕ್‌‌‌ನಲ್ಲಿದ್ದು, ಇದರ 19% ನಷ್ಟು ಪಾಲನ್ನು ಲುಫ್ಥಾನ್ಸ ಹೊಂದಿದೆ.
ಲುಫ್ಥಾನ್ಸ ಕಾರ್ಗೋ: ಇದೊಂದು ಹಾರಾಟ ವ್ಯವಸ್ಥಾಪನಾ ತಂತ್ರದ ಕಂಪನಿಯಾಗಿದ್ದು, ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಲುಫ್ಥಾನ್ಸ ಸಿಟಿಲೈನ್‌: ಇದೊಂದು ಪ್ರಾದೇಶಿಕ ಸಾಗಣೆ ಸಂಸ್ಥೆಯಾಗಿದ್ದು, ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಲುಫ್ಥಾನ್ಸ ಇಟಾಲಿಯಾ: ಇದೊಂದು ಹೊಸ ಅಂಗಸಂಸ್ಥೆಯಾಗಿದ್ದು, ಮಿಲನ್‌ ಮಾಲ್ಪೆನ್ಸಾದ ಆಚೆಗೆ ಯುರೋಪ್‌ನಾದ್ಯಂತದ ಗಮ್ಯಸ್ಥಾನಗಳಿಗೆ ಹಾರಾಟಗಳನ್ನು ನಿರ್ವಹಿಸುತ್ತಿದೆ. ಎಂಟು ಏರ್‌ಬಸ್‌ 319 ವಿಮಾನಗಳ ಒಂದು ಶ್ರೇಣಿಯು ಇದರ ತೆಕ್ಕೆಯಲ್ಲಿದೆ. ಲಾಭದಾಯಕತೆಗೆ ಹಿಂದಿರುಗುವ ತನ್ನ ಆಶಯದ ಅನುಸಾರ ಅಲಿಟಾಲಿಯಾವು ಪ್ರಮುಖ ತಗ್ಗಿಸುವಿಕೆಗಳನ್ನು ಕೈಗೊಂಡಿರುವುದನ್ನು ಅನುಸರಿಸಿ, ಮಿಲನ್‌‌ ಮಾರುಕಟ್ಟೆಯ ಒಂದು ಬೃಹತ್‌‌ ಭಾಗವನ್ನು ವಶಮಾಡಿಕೊಳ್ಳಲು ಈ ಹೊಸ ಅಂಗಸಂಸ್ಥೆಯು ಆಶಿಸಿದೆ.
ಸನ್‌ಎಕ್ಸ್‌ಪ್ರೆಸ್‌: ಇದು ಟರ್ಕಿಯ ಆಂಟಾಲ್ಯ ಮೂಲದ ಒಂದು ವಿಮಾನಯಾನ ಸಂಸ್ಥೆಯಾಗಿದ್ದು, ಇದರ 50%ನಷ್ಟು ಪಾಲು ಲುಫ್ಥಾನ್ಸ ಬಳಿಯಿದೆ .
ಸ್ವಿಸ್‌ ಇಂಟರ್‌ನ್ಯಾಷನಲ್‌‌ ಏರ್‌ಲೈನ್ಸ್‌‌: ಇದೊಂದು ಬಸೆಲ್‌ ಮೂಲದ ವಿಮಾನಯಾನ ಸಂಸ್ಥೆಯಾಗಿದ್ದು, ಇದರ ಸಂಪೂರ್ಣ ಸ್ವಾಮ್ಯತೆಯನ್ನು ಲುಫ್ಥಾನ್ಸ ಹೊಂದಿದೆ.
ಡೆಲ್ವಾಗ್‌‌: ಇದು ಒಂದು ವಿಮಾ ಕಂಪನಿಯಾಗಿದ್ದು, ವಾಯು ಸಾರಿಗೆಯಲ್ಲಿ ವಿಶೇಷಜ್ಞತೆಯನ್ನು ಹೊಂದಿದೆ.
ಗ್ಲೋಬಲ್‌ ಲೋಡ್‌ ಕಂಟ್ರೋಲ್‌: ಇದು ದೂರದ ತೂಕಪದ್ಧತಿ ಹಾಗೂ ತಕ್ಕಡಿ ಸೇವೆಗಳ ಕ್ಷೇತ್ರದಲ್ಲಿ ವಿಶ್ವದ ಅಗ್ರಗಣ್ಯನಾಗಿದೆ.
ಸ್ಕೈ ಚೆಫ್ಸ್‌‌: ಇದು ವಿಮಾನಯಾನ ಸಂಸ್ಥೆಗೆ ಆಹಾರ ಒದಗಿಸುವ ವಿಶ್ವದ ಅತಿದೊಡ್ಡ ಪೂರೈಕೆದಾರನಾಗಿದ್ದು, ವಿಶ್ವದ ವಿಮಾನಯಾನ ಸಂಸ್ಥೆಯ ಊಟ ವ್ಯವಸ್ಥೆಗಳ ಪೂರೈಕೆಯ ಮೂರನೇ ಒಂದು ಭಾಗವನ್ನು ತನ್ನದಾಗಿಸಿಕೊಂಡಿದೆ.
ಲುಫ್ಥಾನ್ಸ ಕಮರ್ಷಿಯಲ್‌ ಹೋಲ್ಡಿಂಗ್‌: ಇದರಲ್ಲಿ ಲುಫ್ಥಾನ್ಸ 19%ನಷ್ಟು ಪಾಲನ್ನು ಹೊಂದಿದೆ. 400ಕ್ಕೂ ಹೆಚ್ಚಿನ ಸೇವಾ ಮತ್ತು ಹಣಕಾಸು ಕಂಪನಿಗಳನ್ನು ಹೊಂದಿದ್ದು, ಅವುಗಳ ಷೇರುಗಳನ್ನು ಲುಫ್ಥಾನ್ಸ ಹೊಂದಿದೆ.
ಲುಫ್ಥಾನ್ಸ ಫ್ಲೈಟ್‌ ಟ್ರೇನಿಂಗ್‌: ಇದು ಹಲವಾರು ವಿಮಾನಯಾನ ಸಂಸ್ಥೆಗಳಿಗೆ ವಿಮಾನದ ಸಿಬ್ಬಂದಿ ತರಬೇತಿ ಸೇವೆಗಳನ್ನು ಒದಗಿಸುತ್ತದೆ ಮತ್ತು ಲುಫ್ಥಾನ್ಸ ವಿಮಾನಯಾನ ಸಂಸ್ಥೆಯದೇ ಆದ ವಿಮಾನ ಚಾಲಕರಿಗೆ ಮೀಸಲಾದ ಮುಖ್ಯ ತರಬೇತಿ ಅಂಗವಾಗಿದೆ.
ಲುಫ್ಥಾನ್ಸ ರೀಜನಲ್: ಇದು ಲುಫ್ಥಾನ್ಸ ಸಿಟಿಲೈನ್‌‌‌ನ್ನು ಒಳಗೊಂಡಂತೆ, ಹಲವಾರು ಸಣ್ಣ ಪ್ರಾದೇಶಿಕ ವಿಮಾನಯಾನ ಸಂಸ್ಥೆಗಳ ಒಂದು ಒಕ್ಕೂಟದಿಂದ ನಿರ್ವಹಿಸಲ್ಪಡುವ ಒಂದು ಬ್ರಾಂಡ್‌ ಆಗಿದೆ.
ಲುಫ್ಥಾನ್ಸ ಸಿಸ್ಟಮ್ಸ್‌‌: ಇದು ಯುರೋಪಿನ ಅತಿದೊಡ್ಡ ವಾಯುಯಾನ ಸಂಬಂಧಿ ಸರಬರಾಜುದಾರನಾಗಿದೆ.
ಲುಫ್ಥಾನ್ಸ ಟೆಕ್ನಿಕ್‌: ವಿಮಾನ ನಿರ್ವಹಣಾ ಸೇವೆಯನ್ನು ಇದು ಒದಗಿಸುತ್ತದೆ.
ಮೊದಲ ದರ್ಜೆ: ಏರ್‌ಬಸ್‌ 380, ಬೋಯಿಂಗ್‌ 747, ಏರ್‌ಬಸ್‌ 330 ಮತ್ತು 340 ವಿಮಾನಗಳಲ್ಲಿ ಲುಫ್ಥಾನ್ಸ ಮೊದಲ ದರ್ಜೆಯ ಸೌಲಭ್ಯವನ್ನು ನೀಡಲಾಗುತ್ತದೆ. ಪ್ರತಿ ಆಸನವೂ ಎರಡು ಮೀಟರುಗಳ ಒಂದು ಹಾಸಿಗೆಯಾಗಿ ಮಾರ್ಪಡುತ್ತದೆ, ಲ್ಯಾಪ್‌ಟಾಪ್‌ ವಿದ್ಯುತ್‌ ಸಂಪರ್ಕ ಬಿಂದುಗಳು, ಮನರಂಜನೆ ಸೌಕರ್ಯಗಳನ್ನೂ ಸಹ ಇದು ಒಳಗೊಳ್ಳುತ್ತದೆ. ಬೇಡಿಕೆಯ ಮೇರೆಗೆ ಊಟದ ವ್ಯವಸ್ಥೆಗಳು ಲಭ್ಯವಿರುತ್ತವೆ. ಬಹುಪಾಲು ವಿಮಾನ ನಿಲ್ದಾಣಗಳಲ್ಲಿ ಮೀಸಲಾಗಿರುವ ಮೊದಲ ದರ್ಜೆಯ ದಾಖಲಾತಿ ಕೌಂಟರುಗಳನ್ನು, ಮತ್ತು ಫ್ರಾಂಕ್‌ಫರ್ಟ್‌‌ ಹಾಗೂ ಮ್ಯುನಿಕ್‌ಗಳಲ್ಲಿ ಮೀಸಲಾಗಿರುವ ಮೊದಲ ದರ್ಜೆಯ ಕಾಯುವ ಕೋಣೆಗಳನ್ನು ಲುಫ್ಥಾನ್ಸ ಒದಗಿಸುತ್ತದೆ. ಅಷ್ಟೇ ಅಲ್ಲ, ಫ್ರಾಂಕ್‌ಫರ್ಟ್‌‌ನಲ್ಲಿ ಒಂದು ಮೀಸಲಾಗಿರುವ ಮೊದಲ ದರ್ಜೆಯ ಆಗಮನ-ನಿರ್ಗಮನ ನಿಲ್ದಾಣವನ್ನೂ ಲುಫ್ಥಾನ್ಸ ವ್ಯವಸ್ಥೆಗೊಳಿಸಿದೆ. ಆಗಮಿಸುವ ಪ್ರಯಾಣಿಕರು ಲುಫ್ಥಾನ್ಸದ ಮೊದಲ ದರ್ಜೆಯ ಆಗಮನ ಸೌಕರ್ಯಗಳನ್ನಷ್ಟೇ ಅಲ್ಲದೇ ಹೊಸ ಸ್ವಾಗತ ಕೋಣೆಯನ್ನು ಬಳಸಿಕೊಳ್ಳುವ ಆಯ್ಕೆಯನ್ನು ಹೊಂದಿರುತ್ತಾರೆ. ಏರ್‌ಬಸ್‌ 380 ವಿಮಾನದ ಒಳಗೆ ಹೊಸ ಮೊದಲ ದರ್ಜೆಯ ಉತ್ಪನ್ನವನ್ನು ಲುಫ್ಥಾನ್ಸ ಪರಿಚಯಿಸಿದೆ ಮತ್ತು ಸುದೀರ್ಘ-ಪ್ರಯಾಣ ದೂರದ ತನ್ನ ಉಳಿದೆಲ್ಲಾ ವಿಮಾನಗಳಲ್ಲಿ ಇದನ್ನು ಕ್ರಮೇಣವಾಗಿ ಪರಿಚಯಿಸಲು ಅದು ಯೋಜಿಸುತ್ತಿದೆ.
ಲುಫ್ಥಾನ್ಸ ವಿಮಾನಯಾನ ಸಂಸ್ಥೆಯ ನಿರ್ವಹಣಾ ಅಂಗವಾದ ಲುಫ್ಥಾನ್ಸ ಟೆಕ್ನಿಕ್‌, 1936ರಲ್ಲಿ ನಿರ್ಮಿಸಲ್ಪಟ್ಟ ಒಂದು ಜಂಕರ್ಸ್‌ -52 ವಿಮಾನವನ್ನು ವಾಯುಯಾನ ಯೋಗ್ಯತೆಯ ಸ್ಥಿತಿಗೆ ತಲುಪುವಂತೆ ನವೀಕರಿಸಿತು; ಈ ವಿಮಾನವು 1930ರ ದಶಕದಲ್ಲಿ ಆಲ್ಪ್ಸ್‌ ಪರ್ವತಶ್ರೇಣಿಗೆ ಅಡ್ಡಲಾಗಿ ಸಾಗುವ, ಬರ್ಲಿನ್‌ನಿಂದ ರೋಮ್‌ವರೆಗಿನ 10 ಗಂಟೆಗಳ ಮಾರ್ಗದಲ್ಲಿನ ಹಾರಾಟದಲ್ಲಿ ಬಳಸಲ್ಪಡುತ್ತಿತ್ತು. ಹರಾಜಿನಲ್ಲಿ ಕೊಳ್ಳಲಾದ ಇಂಥ ಮೂರು ವಿಮಾನಗಳಿಂದ ಪಡೆಯಲಾಗಿರುವ ಭಾಗಗಳನ್ನು ಬಳಸಿಕೊಂಡು, ಒಂದು ಲಾಕ್‌ಹೀಡ್‌ ಸೂಪರ್‌ ಕಾನ್ಸ್ಟೆಲ್ಲೇಷನ್‌ ವಿಮಾನವನ್ನು ಲುಫ್ಥಾನ್ಸ ಈಗ ಸುಸ್ಥಿತಿಗೆ ತರುತ್ತಿದೆ. ಲುಫ್ಥಾನ್ಸದ ಸೂಪರ್‌ ಕಾನ್ಸ್ಟಲೇಷನ್‌ ವಿಮಾನಗಳು ಮತ್ತು 1649 "ಸ್ಟಾರ್‌ಲೈನರ್‌‌ ವಿಮಾನಗಳು" ಹ್ಯಾಂಬರ್ಗ್‌-ಮ್ಯಾಡ್ರಿಡ್‌-ಡಾಕಾರ್‌‌-ಕ್ಯಾರಕಾಸ್‌-ಸ್ಯಾಂಟಿಗೋದಂಥ ಮಾರ್ಗಗಳಲ್ಲಿ ಸೇವೆ ಸಲ್ಲಿಸಿದವು. ತರಬೇತಾದ ಕೆಲಸಗಾರರ ಅಗತ್ಯಗಳಿಗೆ ಸಂಬಂಧಿಸಿದಂತೆ, ನಿವೃತ್ತಿಯಾಗಿರುವ ಉದ್ಯೋಗಿಗಳು ಹಾಗೂ ಸ್ವಯಂಸೇವಕರನ್ನು ಲುಫ್ಥಾನ್ಸ ಟೆಕ್ನಿಕ್‌ ನೇಮಿಸಿಕೊಳ್ಳುತ್ತದೆ. ದುರಸ್ತಿ ಮಾಡಿ ಸುಸ್ಥಿತಿಗೆ ತಂದ ವಿಮಾನಗಳಲ್ಲಿ ಸವಾರಿಗಳನ್ನು ಮಾಡಲು ವಾಯುಯಾನ ಉತ್ಸಾಹಿಗಳಿಗೆ ಲುಫ್ಥಾನ್ಸವು ಅವನ್ನು ಮಾರಾಟ ಮಾಡುತ್ತದೆ.
ಹಾರುತ್ತಿರುವ ಕೊಕ್ಕರೆಯೊಂದನ್ನು ವೃತ್ತವೊಂದು ಸುತ್ತುವರೆದಿರುವಂತೆ ವಿನ್ಯಾಸಗೊಳಿಸಲಾಗಿರುವ ಲುಫ್ಥಾನ್ಸದ ಲಾಂಛನವನ್ನು 1918ರಲ್ಲಿ ಸೃಷ್ಟಿಸಲಾಯಿತು. ಇದು 1919ರ ಫೆಬ್ರುವರಿ 5ರಂದು ವಾಯುಯಾನ ಸೇವೆಯನ್ನು ಆರಂಭಿಸಿದ ಡ್ಯೂಷೆ ಲುಫ್ತ್‌ರೀಡೆರೀ ಎಂಬ ಹೆಸರಿನ ಜರ್ಮನಿಯ ಮೊದಲ ವಿಮಾನಯಾನ ಸಂಸ್ಥೆಯ ವಿನ್ಯಾಸದ ಭಾಗವಾಗಿತ್ತು. ವಿಲಕ್ಷಣವಾಗಿ ಚಿತ್ರಿಸಲಾಗಿರುವ ಕೊಕ್ಕರೆಯನ್ನು ಪ್ರೊಫೆಸರ್‌ ಒಟ್ಟೊ ಫರ್ಲೆ ಎಂಬಾತ ವಿನ್ಯಾಸಗೊಳಿಸಿದ. 1923ರಲ್ಲಿ ನೊಂದಿಗೆ ವಿಲೀನಗೊಂಡ ಏರೋ ಲಾಯ್ಡ್‌ ಯಿಂದ ಈ ಲಾಂಛನವನ್ನು ಲುಫ್ಥಾನ್ಸ 1926ರಲ್ಲಿ ಅಳವಡಿಸಿಕೊಂಡಿತು. . ಫಿಶರ್‌ ವಾನ್‌ ಪುಟುರ್‌ಝಿನ್ ಎಂಬಾತ ಲುಫ್ಥಾನ್ಸ ಎಂಬ ಹೆಸರಿನ ಮೂಲ ಸೃಷ್ಟಿಕರ್ತನಾಗಿರಬಹುದು ಎಂದು ಭಾವಿಸಲಾಗಿದೆ. 1925ರಲ್ಲಿ ಆತ "ಲುಫ್ತ್‌‌-ಹಾನ್ಸಾ" ಎಂಬ ಶೀರ್ಷಿಕೆಯ ಪುಸ್ತಕವೊಂದನ್ನು ಪ್ರಕಟಿಸಿದ; ಇದು ಆ ಸಮಯದಲ್ಲಿನ ವಾಯುಯಾನ ಕಾರ್ಯನೀತಿಯ ನಿರ್ಮಾತೃಗಳಿಗೆ ಮುಕ್ತವಾಗಿದ್ದ ಆಯ್ಕೆಗಳನ್ನು ಅವಲೋಕಿಸಿತು. ಲುಫ್ತ್‌‌ ಹಾನ್ಸಾ ಎಂಬುದು, ಜಂಕರ್ಸ್‌ ಲುಫ್ತ್‌‌ವೆರ್ಕರ್‌ ಹಾಗೂ ಡ್ಯೂಷೆರ್‌ ಏರೋ ಲಾಯ್ಡ್‌ ಸಂಸ್ಥೆಗಳ ವಿಲೀನದಿಂದ ರೂಪುಗೊಂಡ ಹೊಸ ವಿಮಾನಯಾನ ಸಂಸ್ಥೆಗೆ ನೀಡಿದ ಹೆಸರಾಗಿತ್ತು.
ನೇ ಜಾಗತಿಕ ಸಮರಕ್ಕೆ ಮುಂಚಿನ ವರ್ಷಗಳಲ್ಲಿ, ಬಹುಪಾಲು ಡಾರ್ನಿಯರ್‌, ಜಂಕರ್ಸ್‌, ಹೆಂಕೆಲ್‌, ಫಾಕೆ-ವುಲ್ಫ್‌ ವಿಮಾನಗಳು ಹಾಗೂ ಜರ್ಮನ್‌-ವಿನ್ಯಾಸದ ಇತರ ವಿಮಾನಗಳ ಒಂದು ಶ್ರೇಣಿಯನ್ನು ಬಳಸಿಕೊಂಡು ದೂರ ಪ್ರಾಚ್ಯ ಹಾಗೂ ಉತ್ತರ ಅಟ್ಲಾಂಟಿಕ್‌ ಮತ್ತು ದಕ್ಷಿಣ ಅಟ್ಲಾಂಟಿಕ್‌ ಆದ್ಯಂತದ ಪ್ರದೇಶಗಳಿಗೆ ಕಂಪನಿಯು ಮಾರ್ಗಗಳನ್ನು ಪ್ರವರ್ತನಗೊಳಿಸಿತ್ತು. ದಕ್ಷಿಣ ಅಮೆರಿಕಾದ ಕೆಲವೊಂದು ವಿಮಾನಯಾನ ಸಂಸ್ಥೆಗಳ ಸ್ಥಾಪನೆಯಲ್ಲೂ ಇದು ಸಕ್ರಿಯವಾಗಿ ತೊಡಗಿಸಿಕೊಂಡಿತ್ತು; ನಿರ್ದಿಷ್ಟವಾಗಿ ಹೇಳುವುದಾದರೆ, ಕಾಂಡಾರ್‌ ಸಿಂಡಿಕೇಟ್‌ ಎಂಬ ತನ್ನ ಅಂಗಸಂಸ್ಥೆಯು ಮೂಲಕ ಕಂಪನಿಯು ಈ ಚಟುವಟಿಕೆಯಲ್ಲಿ ಹೆಚ್ಚು ತೊಡಗಿಸಿಕೊಂಡಿತ್ತು. 1939ರಲ್ಲಿ ಯುದ್ಧವು ಏಕಾಏಕಿ ಆರಂಭಗೊಂಡ ನಂತರ, ತಟಸ್ಥ ದೇಶಗಳಿಗೆ ವಾಯುಯಾನ ಸೇವೆಯನ್ನು ನಿರ್ವಹಿಸುವಲ್ಲಿ ಲುಫ್ಥಾನ್ಸ ಮಾತ್ರ ಸಮರ್ಥವಾಗಿತ್ತು. ಯುದ್ಧಕ್ಕೆ ಮುಂಚಿತವಾಗಿ, ಇಟಲಿಯ ಖಂಡಾಂತರದ ವಿಮಾನಯಾನ ಸಂಸ್ಥೆಯ ಜೊತೆಯಲ್ಲಿ ಕಂಪನಿಯು ದಕ್ಷಿಣ ಅಮೆರಿಕಾದಲ್ಲಿ ಹುರುಪಿನಿಂದ ಸ್ಪರ್ಧಿಸಿತು. ಆದಾಗ್ಯೂ, 1945ರಲ್ಲಿ ಜರ್ಮನಿಯು ಸೋಲುಂಡಿದ್ದನ್ನು ಅನುಸರಿಸಿ ಲುಫ್ಥಾನ್ಸ ತನ್ನೆಲ್ಲಾ ಸೇವೆಯನ್ನೂ ರದ್ದುಮಾಡಿತು.
1953ರ ಜನವರಿ 6ರಂದು ಆಕ್ಟೀಂಜೆಸೆಲ್‌ಷಾಫ್ಟ್‌ ಫೂರ್‌ ಲುಫ್ತ್‌‌ವೆರ್ಕರ್ಸ್‌ಬೆಡಾರ್ಫ್‌ ಎಂಬ ಹೆಸರಿನಲ್ಲಿ ಲುಫ್ಥಾನ್ಸ ಮರುಸೃಷ್ಟಿಸಲ್ಪಟ್ಟಿತು ಮತ್ತು 1954ರ ಆಗಸ್ಟ್‌‌ 6ರಂದು ಇದಕ್ಕೆ ಡ್ಯೂಷೆ ಲುಫ್ಥಾನ್ಸ ಆಕ್ಟೀಂಜೆಸೆಲ್‌ಷಾಫ್ಟ್‌ ಎಂಬುದಾಗಿ ಮರುನಾಮಕರಣ ಮಾಡಲಾಯಿತು. 1953ರಲ್ಲಿ ಹುಟ್ಟಿಕೊಂಡ "ಹೊಸ" ಲುಫ್ಥಾನ್ಸ, 1926ರಲ್ಲಿ ಸಂಸ್ಥಾಪಿಸಲ್ಪಟ್ಟ ಮತ್ತು ನೇ ಜಾಗತಿಕ ಸಮರಕ್ಕೆ ಮುಂಚಿತವಾಗಿ ಹಾಗೂ ಅದರ ಅವಧಿಯಲ್ಲಿ ಅಸ್ತಿತ್ವದಲ್ಲಿದ್ದ ಲುಫ್ಥಾನ್ಸದ ತರುವಾಯದ ಕಾನೂನುಬದ್ಧ ಸಂಸ್ಥೆಯಲ್ಲ. 1955ರ ಏಪ್ರಿಲ್‌‌ 1ರಂದು, ಕಾನ್ವೇರ್‌ 340 ವಿಮಾನವನ್ನು ಬಳಸಿಕೊಂಡು ಜರ್ಮನಿಯೊಳಗಿನ ನಿಗದಿತ ಸೇವೆಯನ್ನು ಲುಫ್ಥಾನ್ಸ ಪುನರಾರಂಭಿಸಿತು. ಯುರೋಪ್‌ನಲ್ಲಿನ ತಾಣಗಳಿಗೆ ಹಾರಾಟಗಳನ್ನು ನಡೆಸುವ ಮೂಲಕ, 1955ರ ಮೇ 15ರಂದು ಅಂತರರಾಷ್ಟ್ರೀಯ ಕಾರ್ಯಾಚರಣೆಗಳು ಪ್ರಾರಂಭಗೊಂಡವು; ಇದಾದ ನಂತರ ಲಾಕ್‌ಹೀಡ್‌ ಸೂಪರ್‌ ಕಾನ್ಸ್ಟಲೇಷನ್ ವಿಮಾನಗಳನ್ನು ಬಳಸಿಕೊಂಡು ಜೂನ್‌ 8ರಂದು ನ್ಯೂಯಾರ್ಕ್‌ಗೆ ಸೇವೆಯನ್ನು ಪ್ರಾರಂಭಿಸಲಾಯಿತು. 1956ರ ಆಗಸ್ಟ್‌‌ನಲ್ಲಿ ದಕ್ಷಿಣ ಅಟ್ಲಾಂಟಿಕ್‌ ಮಾರ್ಗಗಳು ಪುನರಾರಂಭಿಸಲ್ಪಟ್ಟವು.
"ಡ್ಯೂಷೆ ಏರೋ ಲಾಯ್ಡ್‌" ಹಾಗೂ "ಜಂಕರ್ಸ್‌ ಲುಫ್ತ್‌‌ವೆರ್ಕರ್‌" ಕಂಪನಿಗಳ ನಡುವಿನ ಒಂದು ವಿಲೀನವನ್ನು ಅನುಸರಿಸಿ, 1926ರ ಜನವರಿ 6ರಂದು ಬರ್ಲಿನ್‌ನಲ್ಲಿ ಕಂಪನಿಯು ಸಂಸ್ಥಾಪಿಸಲ್ಪಟ್ಟಿತು. ಡ್ಯೂಷೆ ಲುಫ್ತ್‌‌ ಹಾನ್ಸಾ ಆಕ್ಟೀಂಜೆಸೆಲ್‌ಷಾಫ್ಟ್‌ ಎಂಬುದು ಕಂಪನಿಯ ಮೂಲ ಹೆಸರಾಗಿತ್ತು. ಒಂದು ಪದವಾಗಿ ಲುಫ್ಥಾನ್ಸ ಎಂಬ ಹೆಸರನ್ನು 1933ರಿಂದ ಬಳಸಿಕೊಂಡು ಬರಲಾಗಿದೆ. 1927ರ ಡಿಸೆಂಬರ್‌ 9ರಂದು, ಜರ್ಮನ್‌ ಸರ್ಕಾರದ ಪರವಾಗಿ ಡ್ಯೂಷೆ ಲುಫ್ತ್‌‌ ಹಾನ್ಸಾ ಕಂಪನಿಯು ಸ್ಪ್ಯಾನಿಷ್‌ ಸರ್ಕಾರದೊಂದಿಗೆ ಒಪ್ಪಂದವೊಂದನ್ನು ಮಾಡಿಕೊಂಡಿತು; ಎರಡೂ ದೇಶಗಳ ನಡುವೆ ಒಂದು ವಾಯುಯಾನ ಸೇವೆಯನ್ನು ಪ್ರಾರಂಭಿಸುವುದು ಈ ಒಪ್ಪಂದದ ತಿರುಳಾಗಿತ್ತು. ಅಂತಿಮವಾಗಿ ಇಬೆರಿಯಾ ಎಂದು ಕರೆಸಿಕೊಂಡ ವಿಮಾನಯಾನ ಸಂಸ್ಥೆಯೊಂದನ್ನು ಸ್ಥಾಪಿಸುವುದಕ್ಕಾಗಿ ಒಂದು ಬಂಡವಾಳ ಹೂಡಿಕೆ ಮಾಡುವುದೂ ಸಹ ಇದರಲ್ಲಿ ಸೇರಿತ್ತು.
ಲುಫ್ಥಾನ್ಸವು ವಿಶ್ವದ ಅತಿದೊಡ್ಡ ವಿಮಾನಯಾನ ಸಂಸ್ಥೆ ಒಕ್ಕೂಟವಾದ ಸ್ಟಾರ್‌ ಅಲಯೆನ್ಸ್‌‌‌ನ ಓರ್ವ ಸಂಸ್ಥಾಪಕ ಸದಸ್ಯನಾಗಿದೆ. ಥಾಯ್‌ ಏರ್‌ವೇಸ್‌‌, ಯುನೈಟೆಡ್‌ ಏರ್‌ಲೈನ್ಸ್‌‌, ಏರ್‌ ಕೆನಡಾ ಹಾಗೂ ಸ್ಕ್ಯಾಂಡಿನೇವಿಯನ್‌ ಏರ್‌ಲೈನ್ಸ್‌ ಸಿಸ್ಟಮ್‌ ಇವೇ ಮೊದಲಾದ ವಿಮಾನಯಾನ ಸಂಸ್ಥೆಗಳನ್ನು ಒಡಗೂಡಿಕೊಂಡು 1997ರಲ್ಲಿ ಸ್ಟಾರ್‌ ಅಲಯೆನ್ಸ್‌ ಒಕ್ಕೂಟವು ರೂಪುಗೊಂಡಿತು. 500ಕ್ಕಿಂತಲೂ ಹೆಚ್ಚಿನ ವಿಮಾನಗಳನ್ನು ಲುಫ್ಥಾನ್ಸ ಗ್ರೂಪ್‌ ನಿರ್ವಹಿಸುತ್ತದೆ ಮತ್ತು 146 ರಾಷ್ಟ್ರೀಯತೆಗಳಿಗೆ ಸೇರಿದ ವಿಶ್ವಾದ್ಯಂತದ 105,261 ಜನರನ್ನು ಇದು ಸೇವೆಗೆ ನೇಮಿಸಿಕೊಂಡಿದೆ. 2008ರಲ್ಲಿ, ಲುಫ್ಥಾನ್ಸ ವಿಮಾನಗಳಲ್ಲಿ 70.5 ದಶಲಕ್ಷ ಪ್ರಯಾಣಿಕರು ಪಯಣಿಸಿದರು (ಇದರಲ್ಲಿ ಜರ್ಮನ್‌ವಿಂಗ್ಸ್‌‌, , , ಬ್ರಸೆಲ್ಸ್‌ ಏರ್‌ಲೈನ್ಸ್‌ಗಳಲ್ಲಿ ಪಯಣಿಸಿದವರ ವಿವರ ಸೇರಿಲ್ಲ).
ವ್ಯವಹಾರ ದರ್ಜೆ: ಲುಫ್ಥಾನ್ಸದ ಸುದೀರ್ಘ-ಪ್ರಯಾಣ ದೂರದ ವ್ಯವಹಾರ ದರ್ಜೆಯ ವ್ಯವಸ್ಥೆಯನ್ನು ಸುದೀರ್ಘ-ಪ್ರಯಾಣ ದೂರದ ಎಲ್ಲಾ ವಿಮಾನಗಳಲ್ಲಿ ಒದಗಿಸಲಾಗಿದೆ. ಪ್ರತಿ ಆಸನವೂ ಎರಡು ಮೀಟರ್‌ ಸಮತಲವಾಗಿ-ಹರಡಿರುವ ಒಂದು ಹಾಸಿಗೆಯಾಗಿ ಮಾರ್ಪಡುತ್ತದೆ ಹಾಗೂ ಲ್ಯಾಪ್‌ಟಾಪ್‌ ವಿದ್ಯುತ್‌ ಸಂಪರ್ಕ ಬಿಂದುಗಳು ಮತ್ತು ಮನರಂಜನಾ ಸೌಕರ್ಯಗಳನ್ನು ಒಳಗೊಳ್ಳುತ್ತದೆ. ಎಲ್ಲಾ ವಿಮಾನ ನಿಲ್ದಾಣಗಳಲ್ಲಿ ಮೀಸಲಾಗಿರುವ ವ್ಯವಹಾರ ದರ್ಜೆಯ ದಾಖಲಾತಿ ಕೌಂಟರುಗಳನ್ನು, ಬಹುಪಾಲು ವಿಮಾನ ನಿಲ್ದಾಣಗಳಲ್ಲಿ ಮೀಸಲಾಗಿರುವ ವ್ಯವಹಾರ ದರ್ಜೆಯ ಕಾಯುವ ಕೋಣೆಗಳನ್ನು, ಅಥವಾ ಇತರ ವಿಮಾನ ನಿಲ್ದಾಣಗಳಲ್ಲಿ ಒಪ್ಪಂದದ ಮೇರೆಗೆ ಪಡೆದುಕೊಂಡ ಕಾಯುವ ಕೋಣೆಗಳನ್ನು ಲುಫ್ಥಾನ್ಸ ಒದಗಿಸುತ್ತದೆ. ಅಷ್ಟೇ ಅಲ್ಲ, ಫ್ರಾಂಕ್‌ಫರ್ಟ್‌‌ನಲ್ಲಿ ಆಗಮನದ ನಂತರದ ಲುಫ್ಥಾನ್ಸ ಸ್ವಾಗತ ಕೋಣೆಯನ್ನು ಅದು ಒದಗಿಸುತ್ತದೆ.
ಲುಫ್ಥಾನ್ಸ ಕಂಪನಿಯು ಬೋಯಿಂಗ್‌ 737 ವಿಮಾನದ ಮೊದಲ ಗ್ರಾಹಕ ಮಾತ್ರವೇ ಅಲ್ಲ, ಈ ಮಾದರಿಯ ವಿಮಾನಗಳನ್ನು ಅತಿದೊಡ್ಡ ಸಂಖ್ಯೆಯಲ್ಲಿ ಖರೀದಿಸಿದ ಗ್ರಾಹಕ ಎಂದೂ ಹೆಸರಾಯಿತು. ಅಷ್ಟೇ ಅಲ್ಲ, ಹೊಸ 737-100 ವಿಮಾನ ಮಾದರಿಗಳ ಕೇವಲ ನಾಲ್ಕು ಖರೀದಿದಾರರ ಪೈಕಿ ಒಂದು ಎಂಬ ಕೀರ್ತಿಯನ್ನೂ ಲುಫ್ಥಾನ್ಸ ಪಡೆಯಿತು (ನಾಸಾ, ಮಲೇಷಿಯಾ-ಸಿಂಗಾಪುರ್‌ ಏರ್‌ಲೈನ್ಸ್‌‌ ಹಾಗೂ ಏವಿಯಾಂಕಾ ಇವು ಉಳಿದ ಮೂರು ಖರೀದಿದಾರರಾಗಿದ್ದವು; ತಾಂತ್ರಿಕವಾಗಿ ಹೇಳುವುದಾದರೆ, ವಿಮಾನದ ಶರೀರವನ್ನು ಮೊದಲು ನಿರ್ಮಿಸಲಾಯಿತಾದರೂ, ಅದನ್ನು ಕೊನೆಗೆ ವಿತರಿಸಲಾಯಿತು ಮತ್ತು ಇದನ್ನು ಲುಫ್ಥಾನ್ಸಗೆ ವಿತರಿಸಲು ಮೂಲತಃ ಆಶಿಸಲಾಗಿತ್ತು). ಹಾಗೆ ಮಾಡುವ ಮೂಲಕ, ಒಂದು ಬೋಯಿಂಗ್‌ ವಾಣಿಜ್ಯ ವಿಮಾನಕ್ಕೆ ಸಂಬಂಧಿಸಿದಂತೆ ಲುಫ್ಥಾನ್ಸವು ವಿದೇಶಿ ಉಪಕ್ರಮದ ಮೊದಲ ಗ್ರಾಹಕ ಎನಿಸಿಕೊಂಡಿತು.
ನಲ್ಲಿನ ಮತ್ತೊಂದು 60%ನಷ್ಟು (ಲುಫ್ಥಾನ್ಸ ಅಷ್ಟು ಹೊತ್ತಿಗಾಗಲೇ ಹೊಂದಿದ್ದ 20%ನಷ್ಟು ಭಾಗಕ್ಕೆ ಹೆಚ್ಚುವರಿಯಾಗಿ) ಷೇರನ್ನು ಖರೀದಿಸುವಲ್ಲಿನ ತನ್ನ ಆಯ್ಕೆಯನ್ನು 2008ರ ಅಕ್ಟೋಬರ್‌ 28ರಂದು ಲುಫ್ಥಾನ್ಸ ಚಲಾಯಿಸಿತು; ಇದು ಹಿಂದಿನ ಮಾಲೀಕನಾದ ಸರ್‌ ಮೈಕೇಲ್‌ ಬಿಷಪ್‌ನೊಂದಿಗೆ ವಿವಾದವೊಂದು ಹುಟ್ಟಿಕೊಳ್ಳಲು ಕಾರಣವಾಯಿತು. 2009ರ ಜೂನ್‌ ಅಂತ್ಯದ ವೇಳೆಗೆ ಎರಡೂ ಪಕ್ಷಸ್ಥರು ಒಂದು ಒಪ್ಪಂದಕ್ಕೆ ತಲುಪಿದ್ದರಿಂದ, 2009ರ ಜುಲೈ 1ರಿಂದ ಅನ್ವಯವಾಗುವಂತೆ ಸ್ವಾಧೀನ ಪ್ರಕ್ರಿಯೆಯು ಜಾರಿಗೆ ಬರಲು ಸಾಧ್ಯವಾಯಿತು. ಸ್ಕ್ಯಾಂಡಿನೇವಿಯನ್‌ ಏರ್‌ಲೈನ್ಸ್‌ನಿಂದ ಉಳಿದಿರುವ 20%ನಷ್ಟು ಭಾಗವನ್ನು ಸ್ವಾಧೀನಕ್ಕೆ ತೆಗೆದುಕೊಳ್ಳುವ ಮೂಲಕ, 2009ರ ನವೆಂಬರ್‌‌ 1ರಿಂದ ಅನ್ವಯವಾಗುವಂತೆ ಮೇಲೆ ಲುಫ್ಥಾನ್ಸ ಸಂಪೂರ್ಣ ಹತೋಟಿಯನ್ನು ಹೊಂದಿದೆ.
ಸಾಗಿಸಲ್ಪಟ್ಟ ಒಟ್ಟಾರೆ ಪ್ರಯಾಣಿಕರ ಸಂಖ್ಯೆಯ ಪರಿಭಾಷೆಯಲ್ಲಿ ಹೇಳುವುದಾದರೆ, ಈ ವಿಮಾನಯಾನ ಸಂಸ್ಥೆಯು ವಿಶ್ವದ ಐದನೇ-ಅತಿದೊಡ್ಡ ವಿಮಾನಯಾನ ಸಂಸ್ಥೆಯಾಗಿದ್ದು, 18 ಸ್ವದೇಶಿ ಗಮ್ಯಸ್ಥಾನಗಳು ಹಾಗೂ ಆಫ್ರಿಕಾ, ಅಮೆರಿಕಾ ಖಂಡಗಳು, ಏಷ್ಯಾ ಹಾಗೂ ಯುರೋಪ್‌ ಖಂಡಗಳಾದ್ಯಂತದ 183 ಅಂತರರಾಷ್ಟ್ರೀಯ ಗಮ್ಯಸ್ಥಾನಗಳಿಗೆ ಅದು ತನ್ನ ಸೇವೆಗಳನ್ನು ನಿರ್ವಹಿಸುತ್ತಿದೆ. ತನ್ನ ಪಾಲುದಾರರ ಜೊತೆಗೂಡಿ ಸುಮಾರು 410 ಗಮ್ಯಸ್ಥಾನಗಳಿಗೆ ಲುಫ್ಥಾನ್ಸ ಸೇವೆಯನ್ನು ಒದಗಿಸುತ್ತಿದೆ. ಕಂಪನಿಯನ್ನು ಅದರ ಅಂಗಸಂಸ್ಥೆಗಳೊಂದಿಗೆ ಸಂಯೋಜಿಸಿ ಲೆಕ್ಕಹಾಕಿ ನೋಡಿದಾಗ, ಅದು 722ಕ್ಕೂ ಹೆಚ್ಚಿನ ವಿಮಾನಗಳನ್ನು ಹೊಂದುವುದರೊಂದಿಗೆ ವಿಶ್ವದಲ್ಲಿನ ಮೂರನೇ-ಅತಿದೊಡ್ಡ ಪ್ರಯಾಣಿಕ ವಿಮಾನಶ್ರೇಣಿಯನ್ನು ಒಳಗೊಂಡಿರುವುದು ಕಂಡುಬರುತ್ತದೆ.
ಲುಫ್ಥಾನ್ಸ ಹೆಸರನ್ನು ಬಳಸಿಕೊಂಡು ತನ್ನದೇ ಆದ ವಿಮಾನಯಾನ ಸಂಸ್ಥೆಯನ್ನು ಸ್ಥಾಪಿಸಲು ಪೂರ್ವ ಜರ್ಮನಿಯು 1950ರ ದಶಕದಲ್ಲಿ ಪ್ರಯತ್ನಿಸಿತು; ಆದರೆ ಅಷ್ಟು ಹೊತ್ತಿಗಾಗಲೇ ಪಶ್ಚಿಮ ಜರ್ಮನಿಯಲ್ಲಿ ಈ ಹೆಸರಿನ ವಿಮಾನಯಾನ ಸಂಸ್ಥೆಯು ಕಾರ್ಯಾಚರಣೆಯಲ್ಲಿ ತೊಡಗಿಸಿಕೊಂಡಿದ್ದರಿಂದ, ಪೂರ್ವ ಜರ್ಮನಿಯ ಈ ಪ್ರಯತ್ನವು ಪಶ್ಚಿಮ ಜರ್ಮನಿಯೊಂದಿಗಿನ ಒಂದು ವಿವಾದದ ಸೃಷ್ಟಿಗೆ ಕಾರಣವಾಯಿತು. ಪೂರ್ವ ಜರ್ಮನಿಯ ತನ್ನ ರಾಷ್ಟ್ರೀಯ ವಿಮಾನಯಾನ ಸಂಸ್ಥೆಗೆ ಇಂಟರ್‌ಫ್ಲಗ್‌ ಎಂದು ಮರುನಾಮಕರಣ ಮಾಡಿತು, ಇದು 1991ರಲ್ಲಿ ತನ್ನ ಕಾರ್ಯಾಚರಣೆಗಳನ್ನು ನಿಲ್ಲಿಸಿತು. ಆಳ್ವಿಕೆಯು ಮುಕ್ತಾಯವಾಗುವವರೆಗೂ ಪಶ್ಚಿಮ ಬರ್ಲಿನ್‌‌ ವ್ಯಾಪ್ತಿಯೊಳಗೆ ಹಾರಾಟವನ್ನು ನಡೆಸದಂತೆ ಲುಫ್ಥಾನ್ಸದ ಮೇಲೆ ನಿಷೇಧವನ್ನು ಹೇರಲಾಗಿತ್ತು.
1958ರಲ್ಲಿ, ನಾಲ್ಕು ಬೋಯಿಂಗ್‌ 707 ವಿಮಾನಗಳಿಗಾಗಿ ಲುಫ್ಥಾನ್ಸ ಒಂದು ಬೇಡಿಕೆಯನ್ನು ಸಲ್ಲಿಸಿತು; 1960ರ ಮಾರ್ಚ್‌ನಲ್ಲಿ ಫ್ರಾಂಕ್‌ಫರ್ಟ್‌‌‌‌‌ನಿಂದ ನ್ಯೂಯಾರ್ಕ್‌ಗೆ ಜೆಟ್‌ ಸೇವೆಗಳನ್ನು ಪ್ರಾರಂಭಿಸಲು ಇವು ಬಳಸಲ್ಪಟ್ಟವು. 707 ವಿಮಾನಶ್ರೇಣಿಗೆ ಒತ್ತಾಸೆಯಾಗಿ ನಿಲ್ಲಲೆಂದು ಬೋಯಿಂಗ್‌ 720 ವಿಮಾನಗಳನ್ನು ನಂತರದಲ್ಲಿ ತರಲಾಯಿತು. 1961ರ ಫೆಬ್ರುವರಿಯಲ್ಲಿ, ದೂರ ಪ್ರಾಚ್ಯ ಮಾರ್ಗಗಳು ಬ್ಯಾಂಗ್‌ಕಾಕ್‌, ಥೈಲೆಂಡ್‌ ಆಚೆಗೆ ಹಾಂಗ್‌ ಕಾಂಗ್‌ ಮತ್ತು ಟೋಕಿಯೋವರೆಗೆ ವಿಸ್ತರಿಸಲ್ಪಟ್ಟವು. ದಕ್ಷಿಣ ಆಫ್ರಿಕಾದ ಲಾಗೋಸ್‌, ನೈಜೀರಿಯಾ ಹಾಗೂ ಜೊಹಾನ್ಸ್‌ಬರ್ಗ್‌ ನಗರಗಳನ್ನು 1962ರಲ್ಲಿ ಸೇವೆಯ ವ್ಯಾಪ್ತಿಗೆ ಸೇರ್ಪಡೆ ಮಾಡಿಕೊಳ್ಳಲಾಯಿತು.
2000ದಲ್ಲಿ ಏರ್‌ ಒನ್‌ ಸಂಸ್ಥೆಯು ಲುಫ್ಥಾನ್ಸದ ಪಾಲುದಾರ ವಿಮಾನಯಾನ ಸಂಸ್ಥೆ ಎನಿಸಿಕೊಂಡಿತು ಮತ್ತು ಏರ್‌ ಒನ್‌ನ ಹೆಚ್ಚೂಕಮ್ಮಿ ಎಲ್ಲಾ ವಿಮಾನಗಳೂ ಲುಫ್ಥಾನ್ಸದೊಂದಿಗೆ ಸಂಕೇತ-ಹಂಚಿಕೊಂಡಿವೆ. ಸಾಮರ್ಥ್ಯ ಇತಿಮಿತಿಗಳಿಂದಾಗಿ ಸಮಸ್ಯೆಯನ್ನು ಎದರಿಸುತ್ತಿದ್ದ ಫ್ರಾಂಕ್‌ಫರ್ಟ್‌‌ನಲ್ಲಿನ ತನ್ನ ಮುಖ್ಯಕೇಂದ್ರದ ದಟ್ಟಣೆಯನ್ನು ವಿರಳಗೊಳಿಸುವ ಸಲುವಾಗಿ, 2003ರ ಜೂನ್‌ನಲ್ಲಿ ಲುಫ್ಥಾನ್ಸವು ಮ್ಯುನಿಕ್‌‌‌‌‌ನ ಫ್ರಾನ್ಜ್‌ ಜೋಸೆಫ್‌ ಸ್ಟ್ರೌಬ್‌ ವಿಮಾನ ನಿಲ್ದಾಣದಲ್ಲಿ 2ನೇ ಆಗಮನ-ನಿರ್ಗಮನ ನಿಲ್ದಾಣವನ್ನು ಪ್ರಾರಂಭಿಸಿತು. ಇದು ವಿಮಾನಯಾನ ಸಂಸ್ಥೆಯೊಂದರ ಭಾಗಶಃ ಸ್ವಾಮ್ಯತ್ವಕ್ಕೆ ಒಳಗಾಗಿರುವ ಯುರೋಪ್‌ನಲ್ಲಿನ ಮೊದಲ ಆಗಮನ-ನಿರ್ಗಮನ ನಿಲ್ದಾಣಗಳ ಪೈಕಿ ಒಂದಾಗಿದೆ.
2008ರ ಸೆಪ್ಟೆಂಬರ್‌ 15ರಂದು ಎರಡೂ ವಿಮಾನಯಾನ ಸಂಸ್ಥೆಗಳಿಂದ ಜಂಟಿಯಾಗಿ ಘೋಷಿಸಲ್ಪಟ್ಟ ಪ್ರಕಾರ, ಬ್ರಸೆಲ್ಸ್‌ ಏರ್‌ಲೈನ್ಸ್‌‌‌ನಲ್ಲಿನ 45%ನಷ್ಟು ಪಾಲನ್ನು ಲುಫ್ಥಾನ್ಸ ತನ್ನ ಸ್ವಾಧೀನಕ್ಕೆ ತೆಗೆದುಕೊಳ್ಳಲಿದೆಯೆಂದೂ, ಉಳಿದಿರುವ 55%ನಷ್ಟು ಪಾಲನ್ನು 2011ರಿಂದ ಸ್ವಾಧೀನಕ್ಕೆ ತೆಗೆದುಕೊಳ್ಳುವ ಒಂದು ಆಯ್ಕೆಯನ್ನು ಅದು ಹೊಂದಿದೆಯೆಂದೂ ತಿಳಿದುಬಂತು. ಈ ವ್ಯವಹಾರದ ಒಂದು ಭಾಗವಾಗಿ ಸ್ಟಾರ್‌ ಅಲಯೆನ್ಸ್‌ ಒಕ್ಕೂಟವನ್ನು ಬ್ರಸೆಲ್ಸ್‌ ಏರ್‌ಲೈನ್ಸ್‌ ಸೇರಿಕೊಳ್ಳಲಿದೆ. 2009ರ ಡಿಸೆಂಬರ್‌ನಲ್ಲಿ ಸ್ಟಾರ್‌ ಅಲಯೆನ್ಸ್‌ನೊಳಗೆ ಬ್ರಸೆಲ್ಸ್‌‌ ಪ್ರವೇಶಿಸಿತು.
ಕಲೋನ್‌‌‌‌‌ನ ಡ್ಯೂಟ್ಜ್‌ ಎಂಬಲ್ಲಿ ಲುಫ್ಥಾನ್ಸದ ನೋಂದಾಯಿತ ಕಚೇರಿ ಹಾಗೂ ಸಂಸ್ಥೆಯ ಕೇಂದ್ರಕಾರ್ಯಾಲಯವಿದ್ದರೆ, ಇದರ ಮುಖ್ಯ ಕಾರ್ಯಾಚರಣೆಗಳ ನೆಲೆ ) ಹಾಗೂ ಪ್ರಧಾನ ಸಂಚಾರಿ ಕೇಂದ್ರವು ಫ್ರಾಂಕ್‌ಫರ್ಟ್‌‌ ಆಮ್‌ ಮೇನ್‌‌‌ನಲ್ಲಿನ ಫ್ರಾಂಕ್‌ಫರ್ಟ್‌‌ ವಿಮಾನ ನಿಲ್ದಾಣದಲ್ಲಿ ನೆಲೆಗೊಂಡಿದೆ ಹಾಗೂ ಒಂದು ಎರಡನೇ ಕೇಂದ್ರವು ಮ್ಯುನಿಕ್‌ ವಿಮಾನ ನಿಲ್ದಾಣದಲ್ಲಿ ನೆಲೆಗೊಂಡಿದೆ. ಲುಫ್ಥಾನ್ಸದ ಬಹುಪಾಲು ವಿಮಾನ ಚಾಲಕರು, ನೆಲ ಸಿಬ್ಬಂದಿ, ಹಾಗೂ ವಿಮಾನದ ಪರಿಚಾರಕರು ಫ್ರಾಂಕ್‌ಫರ್ಟ್‌‌‌‌ನಲ್ಲಿ ನೆಲೆಗೊಂಡಿದ್ದಾರೆ.
ಲುಫ್ಥಾನ್ಸ ಹಾಗೂ ಅಮೆರಿಕಾದ ಕಡಿಮೆ-ವೆಚ್ಚದ ವಿಮಾನಯಾನ ಸಂಸ್ಥೆಯಾದ ಜೆಟ್‌ಬ್ಲೂ ಕಂಪನಿಗಳು ಪಾಲುದಾರಿಕೆಯೊಂದರ ಪ್ರಾರಂಭದ ಕುರಿತು ಡಿಸೆಂಬರ್‌ 14ರಂದು ಘೋಷಿಸಿದವು; ಜೆಟ್‌ಬ್ಲೂನಲ್ಲಿನ 19%ನಷ್ಟು ಪಾಲನ್ನು ಲುಫ್ಥಾನ್ಸವು ಖರೀದಿಸುವುದರ ಮೂಲಕ ಈ ಪಾಲುದಾರಿಕೆಗೆ ಚಾಲನೆ ಸಿಕ್ಕಂತಾಗಿದೆ. ಇದು –. ಓಪನ್‌ ಸ್ಕೈಸ್‌ ಒಪ್ಪಂದವು 2008ರಲ್ಲಿ ಜಾರಿಗೆ ಬಂದಾಗಿನಿಂದ, ಅಮೆರಿಕಾದ ಸಾಗಣೆ ಸಂಸ್ಥೆಯೊಂದರಲ್ಲಿ ಐರೋಪ್ಯ ಸಾಗಣೆ ಸಂಸ್ಥೆಯೊಂದು ಮಾಡಿದ ಮೊದಲ ಪ್ರಮುಖ ಒಡೆತನ ಹೂಡಿಕೆ ಎನಿಸಿಕೊಂಡಿದೆ.
1970ರ ಏಪ್ರಿಲ್‌ರಂದು ನಡೆದ ಬೋಯಿಂಗ್‌ 747 ವಿಮಾನದ ಉದ್ಘಾಟನಾ ಹಾರಾಟದೊಂದಿಗೆ, ಲುಫ್ಥಾನ್ಸಗೆ ಸಂಬಂಧಿಸಿದ ಅಗಲ-ಶರೀರದ ವಿಮಾನದ ಯುಗವು ಪ್ರಾರಂಭವಾದಂತಾಯಿತು. 1971ರಲ್ಲಿ ದಕ್ಷಿಣ ಅಮೆರಿಕಾಕ್ಕೆ ಸೇವೆಯನ್ನು ಲುಫ್ಥಾನ್ಸ ಶುರುಮಾಡಿತು. 1979ರಲ್ಲಿ, ಇಪ್ಪತ್ತೈದು ವಿಮಾನಗಳಿಗೆ ಒಂದು ಬೇಡಿಕೆಯನ್ನು ಸಲ್ಲಿಸುವ ಮೂಲಕ, ಮುಂದುವರಿದ ತಂತ್ರಜ್ಞಾನದ ಹೊಸ ಏರ್‌ಬಸ್‌ 310 ವಿಮಾನಕ್ಕೆ ಸಂಬಂಧಿಸಿದಂತೆ ಲುಫ್ಥಾನ್ಸ ಮತ್ತು ಸ್ವಿಸ್‌ಏರ್‌ ಕಂಪನಿಗಳು ಉಪಕ್ರಮದ ಗ್ರಾಹಕರೆಂದು ಕರೆಸಿಕೊಂಡವು.
2005ರ ಮಾರ್ಚ್‌ 22ರಂದು ಲುಫ್ಥಾನ್ಸ ಏರ್‌ಲೈನ್ಸ್‌‌ನೊಂದಿಗೆ ವಿಲೀನಗೊಂಡಿತು. ವಿಲೀನದ ನಂತರದ ವರ್ಷಗಳ ಅವಧಿಯಲ್ಲಿ, ಒಂದುವೇಳೆ ಲುಫ್ಥಾನ್ಸದ ಷೇರು ಬೆಲೆಯು ವಿಮಾನಯಾನ ಸಂಸ್ಥೆಯೊಂದರ ಸೂಚಿಗಿಂತ ಮೇಲುಗೈ ಸಾಧಿಸಿದರೆ, ಹೆಚ್ಚುಪಾಲು ಷೇರುಗಳನ್ನು ಹೊಂದಿದವರಿಗೆ ಪಾವತಿಯನ್ನು ಮಾಡಬೇಕೆಂಬ ಷರತ್ತನ್ನು ಈ ವಿಲೀನವು ಒಳಗೊಂಡಿತ್ತು. ಎರಡು ಕಂಪನಿಗಳು ಪ್ರತ್ಯೇಕವಾಗಿ ನಡೆದುಕೊಂಡುಹೋಗುವಂತೆ ಮುಂದುವರಿಯಲಿವೆ.
ಪುನರೇಕೀಕರಣದ 25 ದಿನಗಳ ನಂತರ 1990ರ ಅಕ್ಟೋಬರ್‌ 28ರಂದು, ಬರ್ಲಿನ್‌ ಮತ್ತೊಮ್ಮೆ ಲುಫ್ಥಾನ್ಸದ ಒಂದು ಗಮ್ಯಸ್ಥಾನವಾಯಿತು. 1997ರ ಮೇ 18ರಂದು ಲುಫ್ಥಾನ್ಸ, ಏರ್‌ ಕೆನಡಾ, ಸ್ಕ್ಯಾಂಡಿನೇವಿಯನ್‌ ಏರ್‌ಲೈನ್ಸ್‌‌, ಥಾಯ್‌ ಏರ್‌ವೇಸ್‌‌ ಹಾಗೂ ಯುನೈಟೆಡ್‌ ಏರ್‌ಲೈನ್ಸ್‌‌ ಒಟ್ಟಾಗಿ ಸೇರಿಕೊಂಡು ವಿಶ್ವದ ಮೊದಲ ಬಹುಪಕ್ಷೀಯ ವಿಮಾನಯಾನ ಸಂಸ್ಥೆ ಒಕ್ಕೂಟವಾದ ಸ್ಟಾರ್‌ ಅಲಯೆನ್ಸ್‌‌‌ನ್ನು ರೂಪಿಸಿದವು.
ಡ್ಯೂಷೆ ಲುಫ್ಥಾನ್ಸ ಎಂಬುದು, ಒಟ್ಟಾರೆ ಸಾಗಣೆ ಮಾಡಿದ ಪ್ರಯಾಣಿಕರ ಸಂಖ್ಯೆಯ ಪರಿಭಾಷೆಯಲ್ಲಿ ಹೇಳುವುದಾದರೆ ಯುರೋಪ್‌ನಲ್ಲಿನ ಅತಿದೊಡ್ಡ ವಿಮಾನಯಾನ ಸಂಸ್ಥೆಯಾಗಿದೆ, ಮತ್ತು ಜರ್ಮನಿಯ ಅಗ್ರಗಣ್ಯ ವಿಮಾನವಾಹಕವಾಗಿದೆ. ಲುಫ್ತ್‌‌ , ಮತ್ತು ಹಾನ್ಸಾ (ಹಾನ್ಸಿಯಾಟಿಕ್‌ ಲೀಗ್‌ ಎಂಬ ಮಧ್ಯಯುಗದ ಪ್ರಬಲವಾದ ವ್ಯಾಪಾರೀ ಸಮೂಹದ ಹೆಸರು) ಎಂಬ ಎರಡು ಪದಗಳಿಂದ ಕಂಪನಿಯ ಹೆಸರು ಜನ್ಯವಾಗಿದೆ.
2006ರ ಡಿಸೆಂಬರ್‌ 6ರಂದು, ಬೋಯಿಂಗ್‌ 747-8 ಎಂದು ಕರೆಯಲ್ಪಡುವ 20 ದೊಡ್ಡ ಪ್ರಯಾಣ-ವಿಮಾನಗಳಿಗೆ ಒಂದು ಬೇಡಿಕೆಯನ್ನು ಸಲ್ಲಿಸುವ ಮೂಲಕ, ಲುಫ್ಥಾನ್ಸವು ಈ ಬಗೆಗೆ ಸಂಬಂಧಿಸಿದ ಉಪಕ್ರಮದ ಗ್ರಾಹಕ ಎನಿಸಿಕೊಂಡಿತು. ಈ ವಿಮಾನಯಾನ ಸಂಸ್ಥೆಯು ಏರ್‌ಬಸ್‌ 380 ವಿಮಾನದ ಕಾರ್ಯಾಚರಣೆ ನಡೆಸುವ ಎರಡನೇ ಐರೋಪ್ಯ ವಿಮಾನಯಾನ ಸಂಸ್ಥೆ ಎನಿಸಿಕೊಳ್ಳಲಿದೆ.
1971ರಲ್ಲಿ, ದಿ ನ್ಯೂಯಾರ್ಕ್‌ ಟೈಮ್ಸ್‌‌ ನ ಲಾರೆನ್ಸ್‌ ಫೆಲೋಸ್‌ ಎಂಬಾತ, ಕಲೋನ್‌ನಲ್ಲಿ ಲುಫ್ಥಾನ್ಸವು ಆಕ್ರಮಿಸಿಕೊಂಡ ಅಂದಿನ-ಹೊಸದಾದ ಕೇಂದ್ರ ಕಾರ್ಯಾಲಯ ಕಟ್ಟಡವನ್ನು "ಮಿನುಗುತ್ತಿರುವ" ಕಟ್ಟಡ ಎಂದು ವರ್ಣಿಸಿದ. 1986ರಲ್ಲಿ ಭಯೋತ್ಪಾದಕರು ಲುಫ್ಥಾನ್ಸದ ಕೇಂದ್ರ ಕಾರ್ಯಾಲಯದ ಮೇಲೆ ಬಾಂಬ್‌ದಾಳಿ ಮಾಡಿದರು. ಬಾಂಬ್‌ದಾಳಿಯ ಪರಿಣಾಮವಾಗಿ ಯಾರಿಗೂ ಗಾಯಗಳಾಗಲಿಲ್ಲ.
ಲುಫ್ಥಾನ್ಸದ ಹಲವಾರು ವಿಭಾಗಗಳು ಕೇಂದ್ರ ಕಾರ್ಯಾಲಯದಲ್ಲಿ ನೆಲೆಗೊಂಡಿಲ್ಲ; ಅದರ ಬದಲಿಗೆ, ಫ್ರಾಂಕ್‌ಫರ್ಟ್‌‌ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿರುವ ಲುಫ್ಥಾನ್ಸ ಏವಿಯೇಷನ್‌ ಸೆಂಟರ್‌ನಲ್ಲಿ ಅವಕ್ಕೆ ಜಾಗ ಕಲ್ಪಿಸಲಾಗಿದೆ. ಈ ವಿಭಾಗಗಳಲ್ಲಿ ಸಾಂಸ್ಥಿಕ ಸಂವಹನಗಳು, ಹೂಡಿಕೆದಾರ ಸಂಬಂಧಗಳು, ಹಾಗೂ ಮಾಧ್ಯಮ ಸಂಬಂಧಗಳ ಕುರಿತಾದ ವಿಭಾಗಗಳು ಸೇರಿವೆ.
ಖಾಸಗಿ ಹೂಡಿಕೆದಾರರು , ಜೆಸೆಲ್‌ಷಾಫ್ಟ್‌ ಫೂರ್‌ ಲುಫ್ತ್‌‌ವೆರ್ಕರ್‌ಸ್ವೆರ್ಟೆ , ಡ್ಯೂಷೆ ಪೋಸ್ಟ್‌ಬ್ಯಾಂಕ್‌ ಲುಫ್ಥಾನ್ಸದ ಮಾಲೀಕತ್ವವನ್ನು ಹೊಂದಿದ್ದು, 2007ರ ಮಾರ್ಚ್‌ ವೇಳೆಗೆ ಇದ್ದಂತೆ ಕಂಪನಿಯು 37,042 ಉದ್ಯೋಗಿಗಳನ್ನು ಹೊಂದಿದೆ.
2006ರಲ್ಲಿ, ಕಲೋನ್‌ನ ಡ್ಯೂಟ್ಜ್‌‌‌‌‌ನಲ್ಲಿ ಲುಫ್ಥಾನ್ಸದ ಹೊಸ ಕೇಂದ್ರ ಕಾರ್ಯಾಲಯದ ಕಟ್ಟಡಕ್ಕೆ ಕಟ್ಟಡ ನಿರ್ಮಾಣಗಾರರು ಮೊದಲ ಅಡಿಗಲ್ಲನ್ನಿಟ್ಟರು. 2007ರ ಅಂತ್ಯ ವೇಳೆಗೆ, ಕಂಪನಿಯ ಹಣಕಾಸು ವಿಭಾಗವೂ ಸೇರಿದಂತೆ 800 ಉದ್ಯೋಗಿಗಳನ್ನು ಹೊಸ ಕಟ್ಟಡಕ್ಕೆ ಸಾಗಿಸಲು ಲುಫ್ಥಾನ್ಸ ಯೋಜಿಸಿತು.
1988ರಲ್ಲಿ ಲುಫ್ಥಾನ್ಸ ಒಂದು ಹೊಸ ಸಾಂಸ್ಥಿಕ ಗುರುತನ್ನು ಅಳವಡಿಸಿಕೊಂಡಿತು. ವಿಮಾನಶ್ರೇಣಿಗೆ ಒಂದು ಹೊಸ ವಿಶಿಷ್ಟ ವಿನ್ಯಾಸವನ್ನು ಒದಗಿಸಿದ್ದೇ ಅಲ್ಲದೇ, ವಿಮಾನ ಚಾಲಕ ಕೋಣೆಗಳು, ನಗರ ಕಚೇರಿಗಳು ಹಾಗೂ ವಿಮಾನ ನಿಲ್ದಾಣದಲ್ಲಿನ ಕಾಯುವ ಕೋಣೆಗಳನ್ನು ಮರುವಿನ್ಯಾಸಗೊಳಿಸಲಾಯಿತು.
2007ರ ಅಂತ್ಯದ ವೇಳೆಗೆ, ರಷ್ಯಾದಿಂದ ಲುಫ್ಥಾನ್ಸ ಕಾರ್ಗೋ ಕೇಂದ್ರದ ವಿವಾದವು ಶುರುಮಾಡಲ್ಪಟ್ಟಿತು. ತನ್ನ ಸರಕು ಕೇಂದ್ರವನ್ನು ಕಜಖ್‌ಸ್ತಾನ್‌ನಿಂದ ರಷ್ಯಾಕ್ಕೆ ವರ್ಗಾಯಿಸಲು ಲುಫ್ಥಾನ್ಸ ಒತ್ತಾಯಕ್ಕೊಳಗಾಯಿತು.
2004ರ ಮೇ 17ರಂದು, ವಿಮಾನದಲ್ಲಿನ ಆನ್‌ಲೈನ್‌ ಸಂಯೋಜಕತೆ ಸೇವೆಗೆ ಬೋಯಿಂಗ್‌ನಿಂದ ಸಂಪರ್ಕ ಒದಗಿಸುವುದಕ್ಕೆ ಸಂಬಂಧಿಸಿದಂತೆ ಲುಫ್ಥಾನ್ಸವು ಉಪಕ್ರಮದ ಗ್ರಾಹಕ ಎನಿಸಿಕೊಂಡಿತು.
ಲುಫ್ಥಾನ್ಸ ಹಾಗೂ ಬ್ರಸೆಲ್ಸ್‌ ಏರ್‌ಲೈನ್ಸ್‌ ಕಂಪನಿಗಳು ತಾವು ಒಟ್ಟಾಗಿ ಸೇರುವುದರ ಕುರಿತು ಸಮಾಲೋಚಿಸುತ್ತಿದ್ದುದಾಗಿ 2008ರ ಆಗಸ್ಟ್‌‌ 28ರಂದು ಘೋಷಿಸಿದವು.
ವರ್ಷಗಳಾಗುತ್ತಿದ್ದಂತೆ, ಈ ಕೆಳಗೆ ನಮೂದಿಸಿರುವ ವಿಮಾನ ಬಗೆಗಳೊಂದಿಗೆ ಲುಫ್ಥಾನ್ಸ ಕಾರ್ಯಾಚರಣೆಯನ್ನು ನಡೆಸಿತು:
ಲುಫ್ಥಾನ್ಸದ ಸಾಂಸ್ಥಿಕ ಕೇಂದ್ರಕಾರ್ಯಾಲಯಗಳು ಕಲೋನ್‌‌‌‌ನಲ್ಲಿ ನೆಲೆಗೊಂಡಿವೆ.
ಆಡು ಮುಟ್ಟದ ಸೊಪ್ಪಿಲ್ಲವೆನ್ನುವಂತೆ ರಮೇಶರು ಬರೆಯದ ವಿಷಯಗಳೇ ಇಲ್ಲ. ಆಬಾಲ ವೃದ್ಧರಾದಿಯಾಗಿ ಎಲ್ಲರಿಗೂ ಪ್ರಿಯವೆನಿಸುವ ಕೃತಿಗಳ ರಚನೆಯಲ್ಲಿ ಅವರದ್ದು ಸಿದ್ಧಹಸ್ತ. ರಮೇಶರ ಮಕ್ಕಳ ಸಾಹಿತ್ಯದಲ್ಲಿ ವಿಜ್ಞಾನಿಗಳು, ಸ್ವಾತಂತ್ರ್ಯಯೋಧರು, ದೇಶಭಕ್ತರು, ಕವಿಗಳು, ಕಲಾವಿದರು, ದಾರ್ಶನಿಕರು, ಸಮಾಜ ಸುಧಾರಕರು ಮುಂತಾದವರ ಕುರಿತಾದ ಕೃತಿಗಳು ಸೇರಿವೆ. ಇದಲ್ಲದೆ ಅವರ ಕಥಾ ಸಂಕಲನಗಳು, ನಾಟಕಗಳು ಮುಂತಾದ ಬರಹಗಳು ಕೂಡಾ ಅನೇಕವಿವೆ. ಹಿಪೊಕ್ರೆಟಿಸ್, ಗ್ಯಾಲನ್, ಜಗದೀಶ ಚಂದ್ರಬೋಸ್, ಯೂಕ್ಲಿಡ್, ಮಹೇಂದ್ರಲಾಲ್ ಸರ್ಕಾರ್, ಭಾರತೀಯ ವಿಜ್ಞಾನಿಗಳು, ಪಾಶ್ಚಾತ್ಯ ವಿಜ್ಞಾನಿಗಳು, ಸರ್ದಾರ್ ವಲ್ಲಭಾಯ್ ಪಟೇಲ್, ಸರೋಜಿನಿ ನಾಯಿಡು, ಸ್ವಾತಂತ್ರ್ಯದ ಕಿಡಿಗಳು, ಮುಂತಾದ ನೂರಾರು ಮಕ್ಕಳ ಕೃತಿಗಳನ್ನು ಅವರು ಬರೆದಿದ್ದಾರೆ. ಪ್ರೌಢರಿಗಾಗಿ ಸೂಕ್ತಿಗಳು, ಸುಭಾಷಿತಗಳು, ರಾಷ್ಟ್ರೀಯ ದಿನಾಚರಣೆಗಳು, ಪ್ರಬಂಧಗಳು, ನಿಘಂಟುಗಳು, ನಮ್ಮ ದೇವಾಲಯಗಳು, ಕರ್ನಾಟಕದ ವಾಸ್ತುಶಿಲ್ಪ, ಭಾರತದ ನದಿಗಳು, ಭೌಗೋಳಿಕದರ್ಶನ, ವಿಜ್ಞಾನ ಕೃತಿಗಳು, ಆರೋಗ್ಯ ಭಾಗ್ಯದ ಕೃತಿಗಳು, ಔಷಯ ಪುಸ್ತಿಕೆಗಳು, ವ್ಯಕ್ತಿ ಪರಿಚಯ ಕೃತಿಗಳು ಸೇರಿ ಅವರು ಬರೆದಿರುವ ಕೃತಿಗಳ ಸಂಖ್ಯೆ 500ರ ಸಮೀಪದ್ದು. ಇಂಗ್ಲಿಷ್‌ನಲ್ಲಿ ಪ್ರಕಟವಾಗಿರುವ ಅವರ ಕೃತಿಗಳೂ ನೂರಾರು. ಅವರ ಕೃತಿಗಳು ಹಲವಾರು ಭಾಷೆಗಳಿಗೆ ಅನುವಾದಗೊಂಡಿವೆ. ಹಲವಾರು ಕಮ್ಮಟ, ಸಂಕಿರಣ,
ಬೆ.ಗೋ. ರಮೇಶ್ ಮೈಸೂರು ಜಿಲ್ಲೆಯ ಕೆ.ಆರ್. ನಗರ ತಾಲ್ಲೂಕಿನ ದೊಡ್ಡ ಹನಸಗೆಯಲ್ಲಿ ಆಗಸ್ಟ್ ೨೨, ೧೯೪೫ರ ವರ್ಷದಲ್ಲಿ ಜನಿಸಿದರು. ತಂದೆ ಗೊವಿಂದರಾಜು, ತಾಯಿ ರಾಧಮ್ಮನವರು. ಅವರ ಪ್ರಾರಂಭಿಕ ಶಿಕ್ಷಣ ನಡೆದದ್ದು ಬೆಂಗಳೂರಿನ ಮಲ್ಲೇಶ್ವರಂ ಶಾಲೆಯಲ್ಲಿ. ಇಂಟರ್‌ಮೀಡಿಯೆಟ್ ಓದಿದ್ದು ಸರಕಾರಿ ಕಾಲೇಜಿನಲ್ಲಿ. ಮುಂದೆ ರಮೇಶರು ಹಾಸನದ ಮಲ್ನಾಡ್ ಎಂಜನಿಯರಿಂಗ್ ಕಾಲೇಜಿನಿಂದ ಬಿ.ಇ. ಪದವಿ ಪಡೆದರು.
ಹೆಬ್ಬಾಳದ ಕೃಷಿ ವಿಶ್ವವಿದ್ಯಾಲಯದಲ್ಲಿ ಕೆಲಕಾಲ ಉದ್ಯೋಗ ನಿರ್ವಹಿಸಿದ ಬೆ. ಗೋ ರಮೇಶರು ಕರ್ನಾಟಕ ಪವರ್ ಕಾರ್ಪೋರೇಷನ್ನಿನಲ್ಲಿ ಸಹಾಯಕ ಎಂಜನಿಯರಾಗಿ, ಸಹಾಯಕ ಎಕ್ಸುಕ್ಯುಟಿವ್ ಎಂಜನಿಯರಾಗಿ, ಎಕ್ಸಿಕ್ಯುಟಿವ್ ಎಂಜನಿಯರಾಗಿ, ರಾಯಚೂರಿನ ಶಾಕೋತ್ಪನ್ನ ವಿದ್ಯುದಾಗಾರದಲ್ಲಿ ಸೇವೆ ಸಲ್ಲಿಸಿ ನಿವೃತ್ತರಾದರು.
ಒಬ್ಬ ಬರಹಗಾರರು ಎಷ್ಟು ಪುಸ್ತಕ ಬರೆಯಬಹುದು. ಹತ್ತು, ಇಪ್ಪತ್ತು, ತುಂಬಾ ಹೆಚ್ಚೆಂದರೆ ನೂರು. ಆದರೆ ಕನ್ನಡದ ಪ್ರಸಿದ್ಧ ಬರಹಗಾರರಾದ ಬೆ. ಗೋ. ರಮೇಶ್ ಆಗಸ್ಟ್ ೨೨ ೧೯೪೫) ಈ ಎಲ್ಲ ಪರಿಧಿಗಳನ್ನೂ ಮೀರಿದವರು. ಅವರು ಬರೆದು ಪ್ರಕಟಪಡಿಸಿರುವ ಪ್ರಖ್ಯಾತ ಪುಸ್ತಕಗಳ ಸಂಖ್ಯೆ 600ರ ಸಮೀಪದ್ದು. ಯಂತ್ರದಿಂದ ತಂತ್ರಜ್ಞಾನದವರೆಗೆ, ಕೂದಲಿನಿಂದ ಕೋವಿಯವರೆಗೆ, ಸಾಮಾಜಿಕ, ವೈದ್ಯಕೀಯ, ನಿಘಂಟು ಹೀಗೆ ಅವರು ಬರೆಯದಿರುವ ವಿಷಯಗಳೇ ಇಲ್ಲ. ವೃತ್ತಿಯಿಂದ ಇಂಜಿನಿಯರ್ ಆಗಿ ಕರ್ನಾಟಕ ವಿದ್ಯುತ್ ನಿಗಮದಲ್ಲಿ ಸುದೀರ್ಘ ಅವಧಿಯ ಸೇವೆ ಸಲ್ಲಿಸಿದ ಬೆ. ಗೋ ರಮೇಶ್, ಪ್ರವೃತ್ತಿಯಿಂದ ಸಾಹಿತಿಗಳೂ, ಗಮಕಿಗಳೂ ಆಗಿದ್ದಾರೆ. ಅವರು ಪ್ರಕೃತಿ ಚಿಕಿತ್ಸೆಯಲ್ಲೂ ಪರಿಣಿತರು.
ಕೆರೂರ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಗೊಗಿಹಾಳ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಕೇಂದ್ರ ಬಸ್ ನಿಲ್ದಾಣದಿಂದ ಪಶ್ಚಿಮಕ್ಕೆ ೪ ಕಿ.ಮೀ. ದೂರದಲ್ಲಿರುವ ಸೈನಿಕ ಶಾಲೆಯು ಒಂದು ಮುಖ್ಯ ಶಿಕ್ಷಣ ಸಂಸ್ಥೆಯಾಗಿದೆ. ಇದು ಕರ್ನಾಟಕ ರಾಜ್ಯದ ಏಕೈಕ ಸೈನಿಕ ಶಿಕ್ಷಣ ನೀಡುವ ಶಾಲೆಯಾಗಿದೆ. ಕರ್ನಾಟಕದ ವಿದ್ಯಾರ್ಥಿಗಳನ್ನು ೬ನೇ ತರಗತಿಗೆ ಪ್ರವೇಶ ಪರೀಕ್ಷೆ ಮೂಲಕ ಇಲ್ಲಿ ಆಯ್ಕೆ ಮಾಡಲಾಗುತ್ತದೆ. ಕೇಂದ್ರ ಪಠ್ಯವಸ್ತುವಿನ ಬೋಧನೆ ಇಲ್ಲಿ ಜರುಗುತ್ತಿದ್ದು, ದೇಶಕ್ಕೆ ಧಿರೋದಾತ್ತ ಸೈನಿಕರನ್ನು ತಯಾರಿಸುವ ಶಿಕ್ಷಣವನ್ನು ಇಲ್ಲಿ ನೀಡಲಾಗುತ್ತದೆ. ಪ್ರತಿ ವರ್ಷ ೯೦ ರಿಂದ ೧೦೦ ಬಾಲಕರನ್ನು ಮೆರಿಟ್ ಆದಾರದ ಮೇಲೆ ಸೇರಿಸಿಕೊಳ್ಳಲಾಗುತ್ತದೆ. ಒಮ್ಮೆ ಸೇರಿದ ಮಕ್ಕಳು ೧೨ನೇ ತರಗತಿಯವರೆಗೆ ಶಿಕ್ಷಣ ಪಡೆಯುತ್ತಾರೆ. ಸಧ್ಯ ೬೦೦ಕ್ಕೂ ಹೆಚ್ಚು ಬಾಲಕರು ಶಿಕ್ಷಣ ಪಡೆಯುತ್ತಿದ್ದಾರೆ.
ಅರ್ಹ ವಿದ್ಯಾರ್ಥಿಗಳಿಗೆ ಪ್ರವೇಶ ಪರೀಕ್ಷೆ ಇರುತ್ತದೆ. 6ನೇ ತರಗತಿಗೆ ಗಣಿತ, ಭಾಷಾ ಸಾಮರ್ಥ್ಯ, ಜಾಣ್ಮೆ ವಿಷಯದಲ್ಲಿ 100 ಅಂಕಗಳ ಪರೀಕ್ಷೆ. 9ನೇ ತರಗತಿಗೆ ಗಣಿತ, ಸಾಮಾಜಿಕ ವಿಜ್ಞಾನ, ಇಂಗ್ಲಿಷ್ ಮತ್ತು ಸಾಮಾನ್ಯ ವಿಜ್ಞಾನ ವಿಷಯದಲ್ಲಿ ಪರೀಕ್ಷೆ. ವಿದ್ಯಾರ್ಥಿ ಒಂದು ಬಾರಿ ಮಾತ್ರ ಪ್ರವೇಶ ಪರೀಕ್ಷೆ ತೆಗೆದುಕೊಳ್ಳಬಹುದು. ಜೊತೆಗೆ ಸಂದರ್ಶನ ಮತ್ತು ದೈಹಿಕ ಪರೀಕ್ಷೆಯಲ್ಲಿಯೂ ತೇರ್ಗಡೆಯಾಗಬೇಕು.
1966ರಲ್ಲಿ ಹೊಸ ಸ್ಥಳಕ್ಕೆ ಸ್ಥಳಾಂತರ ಮೂರು ವರ್ಷಗಳ ನಂತರ ಡಿಸೆಂಬರ್ 17, 1966ರಲ್ಲಿ 406 ಎಕರೆ ಪ್ರದೇಶದಲ್ಲಿ ನಿರ್ಮಾಣವಾಗಿರುವ ಕಟ್ಟಡಕ್ಕೆ ಸೈನಿಕ ಶಾಲೆ ಸ್ಥಳಾಂತರವಾಯಿತು. ಇದನ್ನು ಭಾರತದ ಅಂದಿನ ಉಪರಾಷ್ಟ್ರಪತಿ ಡಾ. ಝಾಕಿರ್ ಹುಸೇನ್ ಅವರು ಉದ್ಘಾಟಿಸಿದರು. ಅಂದಿನಿಂದ ನಾಲ್ಕೂವರೆ ದಶಕಗಳಲ್ಲಿ ಸುಮಾರು 500ಕ್ಕೂ ಹೆಚ್ಚು ಸೈನಿಕರನ್ನು ದೇಶಕ್ಕೆ ಸೈನಿಕ ಶಾಲೆ ಅರ್ಪಣೆ ಮಾಡಿದೆ.
ಬೃಹತ್ತಾದ ಕಟ್ಟಡದಲ್ಲಿ ಹಾಸ್ಟೆಲ್, ಆಡಿಟೋರಿಯಂ, ಕೆಡೆಟ್ ಮೆಸ್ , ಸ್ವಿಮ್ಮಿಂಗ್ ಪೂಲ್, ಜಿಮ್ನಾಶಿಯಂ, ಆರೋಗ್ಯ ಕೇಂದ್ರ, ಸಿಬ್ಬಂದಿ ನಿವಾಸ, ಅತಿಥಿ ಗೃಹ, ಆಟದ ಮೈದಾನ, ಹೆಲಿಪ್ಯಾಡ್ ಮುಂತಾದ ವ್ಯವಸ್ಥೆಯಿದೆ. ಶೈಕ್ಷಣಿಕ ಅಧ್ಯಯನದ ಜೊತೆಗೆ, ಸಾಹಸಮಯ ಚಟುವಟಿಕೆ, ದೈಹಿಕ ತರಬೇತಿ, ಸಾಂಸ್ಕೃತಿಕ ಚಟುವಟಿಕೆ, ಸ್ಪರ್ಧೆ, ಪ್ರವಾಸಗಳನ್ನು ಆಯೋಜಿಸಲಾಗುತ್ತದೆ.
ಆಯ್ಕೆಯಾದ ವಿದ್ಯಾರ್ಥಿಗಳಲ್ಲಿ ಶೇ.15ರಷ್ಟು ಪರಿಶಿಷ್ಟ ಜಾತಿಗೆ ಮತ್ತು ಶೇ.7.5ರಷ್ಟು ಪರಿಶಿಷ್ಟ ಪಂಗಡಕ್ಕೆ ಮೀಸಲಾತಿ ಇರುತ್ತದೆ. ಶೇ.67ರಷ್ಟು ರಾಜ್ಯದ ವಿದ್ಯಾರ್ಥಿಗಳಿಗೆ ಆದ್ಯತೆ ನೀಡಲಾಗುತ್ತದೆ. ಇನ್ನೂ ನೀಟುಗಳು ಖಾಲಿ ಇದ್ದರೆ ಹೊರರಾಜ್ಯದವರಿಗೆ ಅವಕಾಶ ನೀಡಲಾಗುತ್ತದೆ. ಅದರಲ್ಲೂ ಸೇನೆಯಲ್ಲಿ ಸೇವೆ ಸಲ್ಲಿಸಿರುವವರ ಮಕ್ಕಳಿಗೆ ಶೇ.25ರಷ್ಟು ಸೀಟುಗಳು ಮೀಸಲು.
ಪರೀಕ್ಷೆ ಪಾಸಾದವರಿಗೆ ಶುಲ್ಕ ಹೀಗಿರುತ್ತದೆ. ಲಿಖಿತ ಪರೀಕ್ಷೆ, ದೈಹಿಕ ಪರೀಕ್ಷೆ ಮತ್ತು ಸಂದರ್ಶನ ಪಾಸ್ ಆದವರು ವಾರ್ಷಿಕವಾಗಿ 52,345 ರು. ಟ್ಯೂಷನ್ ಶುಲ್ಕ ಮತ್ತು 20,650 ರು. ಪಥ್ಯ ಶುಲ್ಕವನ್ನು ಒಂದೇ ಬಾರಿಗೆ ಭರ್ತಿ ಮಾಡಬೇಕು. ಇದು ಪ್ರತಿವರ್ಷ ಪರಿಷ್ಕರಣೆಗೊಳಗಾಗುತ್ತಿರುತ್ತದೆ. ಅರ್ಹ ವಿದ್ಯಾರ್ಥಿಗಳಿಗೆ ಸ್ಕಾಲರ್ ಶಿಪ್ ಕೂಡ ಇರುತ್ತದೆ.
ಭಾರತದಲ್ಲಿ ಇರುವ 25ಕ್ಕೂ ಸೈನಿಕ ಶಾಲೆಗಳಲ್ಲಿ 13ನೇ ಶಾಲೆಯಾಗಿ ಆರಂಭವಾದ ವಿಜಯಪುರಲ್ ಸೈನಿಕ ಶಾಲೆ ಕರ್ನಾಟಕದ ಮಾಜಿ ಸಚಿವ ಎಸ್.ಆರ್. ಕಂಠಿ ಅವರ ಕನಸಿನ ಕೂಸು. ಅವರ ಸತತ ಪ್ರಯತ್ನ ಮತ್ತು ಕೇಂದ್ರ ರಕ್ಷಣಾ ಖಾತೆಯ ಸಹಯೋಗದೊಂದಿಗೆ ಸೆಪ್ಟೆಂಬರ್ 16ರಂದು ಬಿಜಾಪುರದ ವಿಜಯಾ ಕಾಲೇಜು ಆವರಣದ ಮೂಲೆಯಲ್ಲಿ ತಾತ್ಕಾಲಿಕವಾಗಿ ಶುರುವಾಯಿತು.
6ನೇ ತರಗತಿಯಿಂದ ವಿದ್ಯಾರ್ಥಿಗಳಿಗೆ ಮಾತ್ರ ಇಲ್ಲಿ ಪ್ರವೇಶ. ಜುಲೈ 1ರೊಳಗೆ 10ರಿಂದ 11 ವರ್ಷ ಪೂರೈಸಿರುವ ಹುಡುಗರು ಭರ್ತಿಗೆ ಅರ್ಹರು. 13ರಿಂದ 14 ವರ್ಷ ಪೂರೈಸಿರುವ ವಿದ್ಯಾರ್ಥಿಗಳಿಗೆ 9ನೇ ತರಗತಿಗೂ ಪ್ರವೇಶವಿರುತ್ತದೆ. ವಿದ್ಯಾರ್ಥಿಯ ವಯಸ್ಸಿನ ಮಿತಿಯನ್ನು ಅತ್ಯಂತ ಕಟ್ಟುನಿಟ್ಟಾಗಿ ಪಾಲಿಸಲಾಗುತ್ತದೆ.
ಶಳ್ಳಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಅರ್ಜುನಗಿ ಕೆ.ಡಿ. ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಗರಸಂಗಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಗಂಗನಳ್ಳಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ರೈತ ದಂಪತಿಗಳಾದ ಶ್ರೀ ಶಂಕರ ಮತ್ತು ಸೀತಾರಿಗೆ ಎರಡನೆಯ ಮಗನಾಗಿ ಹುಟ್ಟಿದರು. ದೃಷ್ಟಿಹೀನನಾಗಿದ್ದು ತಡವಾಗಿ ಗೊತ್ತಾಯ್ತು. ನೆರೆ ಹೊರೆಯವರು ಸಿದ್ದುನನ್ನು ಹುಬ್ಬಳ್ಳಿಯ ಅಂಧರ ಶಾಲೆಗೆ ಸೇರಿಸಿದರು . ಪ್ರಾಥಮಿಕ ಶಿಕ್ಷಣ ಅಲ್ಲಿಯೆ ಪ್ರಾರಂಭವಾಯ್ತು. ಇವರ ಜತೆ ಯಲ್ಲಿರುವ ಒಂದನೇ ವರ್ಗದ ಒಬ್ಬ ವಿದ್ಯಾರ್ಥಿ ನೂರರವರೆಗೂ ಮಗ್ಗಿ ಹೇಳುತ್ತಿದ್ದ . ಇಷ್ಟೆ ಸಾಕು ಬೆಳೆವ ಸಿರಿ ಮೊಳಕೆಯಲ್ಲಿ ಕಾಣು ಎಂಬಂತೆ ಸಿದ್ದುವಿನ ಕಲಿಯುವ ಹಂಬಲ ಹೆಮ್ಮರವಾಗಿ ಬೆಳೆಯಲಾರಂಭಿಸಿತು. ಸಿದ್ದು ಎರಡನೆ ವರ್ಗ ಕ್ಕೆ ಬಂದಾಗ ೫೬ ಲಕ್ಷ ದ ವರೆಗೆ ಮಗ್ಗಿ ಹೇಳಬಲ್ಲವನಾಗಿದ್ದ . ವ್ಯಕ್ತಿಗತವಾಗಿ ಮತ್ತು ಶಾಲೆಗೆ ಪ್ರಶಸ್ತಿ ಮತ್ತು ಪ್ರಶಂಸಾ ಪತ್ರಗಳ ಸುರಿಮಳೆ ಪ್ರಾರಂಭವಾದವು. ಆಗಲೆ ಸಿದ್ದುವಿಗೆ ಹ್ಯುಮನ್ ಕ್ಯಾಲಕ್ಯುಲೆಟರ್ ಎಂಬ ಬಿರುದು ದೊರೆಯಿತು. ಪ್ರಾಥಮಿಕ ಶಿಕ್ಷಣವನ್ನು ಹುಬ್ಬಳ್ಳಿ ಯಲ್ಲಿ ಮುಗಿಸಿದ ತರು ವಾಯ ಮಾಧ್ಯಮಿಕ ಶಿಕ್ಷಣ ವನ್ನು ಬೆಳಗಾವಿಯಲ್ಲಿ ಪ್ರಾರಂಭಿಸಿದ. ಅಲ್ಲಿ ಎಸ್ ಎಸ್ ಎಲ್ ಸಿ ಯಲ್ಲಿ ಪ್ರತಿಶತ ಎಂಭತ್ತು ಅಂಕಗಳನ್ನು ಗಳಿಸಿ ತೇರ್ಗಡೆ ಯಾದುದಲ್ಲದೆ ಆ ಶಾಲೆಗೆ ಕೀರ್ತಿ ತಂದ ಆಗ ಸಿದ್ದು ೯೯ ಕೋಟಿ ಮಗ್ಗಿ ಹೇಳಬಲ್ಲವನಾಗಿದ್ದ.
ಮಾಧ್ಯಮಗಳು ಸಿದ್ದು ನನ್ನು ಗುರುತಿಸಲಾರಂಭಿಸಿದರು. ಪತ್ರಿಕೆ ,ಆಕಾಶವಾಣಿ , ದೂರದರ್ಶನ ವಾಹಿನಿಗಳು , ಅವನ ಜೀವನದ ಕಥೆ,ಸಂದರ್ಶನ ಪ್ರಸಾರ ಮಾಡಿದವು. ಬೇರೆಯವರು ಪೆನ್ನು ಪೇಪರ ಬಳಸಿ ಉತ್ತರವನ್ನು ಹೇಳಬಲ್ಲರು . ಆದರೆ ಸಿದ್ದು ಪೆನ್ನು ಪೇಪರ ಬಳಸದೆ ವೇಗವಾಗಿ ಉತ್ತರವ್ನ್ನು ಹೇಳಬಲ್ಲರು.ಆದ್ದರಿಂದ ಸಿದ್ದು ಹ್ಯುಮನ್ ಕಂಪ್ಯೂಟರ್ ಎಂದು ಬದಲಾದ. ಸಿದ್ದುವಿನ ಜಾಲ ತಾಣ . ನಲ್ಲಿ ಅವನ ಕುರಿತು ಬರೆದ ಪತ್ರಿಕಾ ತುಣುಕು ಗಳನ್ನು ಗಮನಿಸಬಹುದಾಗಿದೆ. ದೂರದರ್ಶನ ವಾಹಿನಿಗಳು ಪ್ರಸಾರ ಮಾಡಿದ ಕಾರ್ಯಕ್ರಮಗಳು ಯು ಟ್ಯೂಬನಲ್ಲೂ ನೋಡಬಹುದು. , , , ,
ಸಾಮಾನ್ಯ ವಾಗಿ ಅಂಧರು ನಿರೂಪಕರಾಗಿ ಕೆಲಸ ಮಾಡಿಲ್ಲ.ಸ್ಥಳಿಯ ಕೆಬಲ್ ವಾಹಿನಿ ಯಲ್ಲಿ ಸಿದ್ದು ಕ್ವಿಜ್ ಕಾರ್ಯಕ್ರಮ ನಡೆಸಿ ಕೊಡುವದರಿಂದ ಪ್ರಪ್ರಥಮ ಅಂಧ ನಿರೂಪಕ ವೆನ್ನಬಹುದು. ಸಿದ್ದು ಕ್ವಿಜ್ ಕಾರ್ಯಕ್ರಮ ಅತ್ಯಂತ ಚೆನ್ನಾಗಿ ನಿರೂಪಿಸುತ್ತಾರೆ. ಎಷ್ಟೋ ಜನರು ಉತ್ತರ ಹೆಳಲು ಕಾತುರದಿಂದ ಕಾಯುತ್ತಿರುವದು ಗಮನಾರ್ಹವಾಗಿದೆ.
ಯಲಗೋಡ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.